Општинска управа општине Бела Црква, Одељење за урбанизам, привреду и инспекцијске послове, на основу члана 10. Закона о процени утицаја на животну средину ("Сл.гласник РС", бр. 135/2004 и 36/2009), објављује:

ОБАВЕШТЕЊЕ

о поднетом захтеву за одлучивање о потреби процене утицаја

на животну средину

Обавештава се јавност да је носилац пројекта – Лекић Драгољуб из Крушчице, ул. 1. Октобра бр.16, поднео, Одељењу за урбанизам, привреду и инспекцијске послове захтев за одлучивање о потреби процене утицаја на животну средину Пројекта - Изградња пратећег економског објекта за складиштење течног стајњака – осочаре на катастарским парцелaма број: 4039 и 644/2, К.О. Крушчица , на територији општини Бела Црква.

Увид у податке и документацију из захтева насиоца пројекта, може се извршити у просторијама Општинске управе општине Бела Црква, Милетићева 2, канцеларија бр. 40, од дана оглашавања у средствима јавног информисања, тј. од 03.06.2024. године до 13.06.2024.године, сваког радног дана од 10 до 12 часова.

Заинтересована јавност, органи и организације могу доставити своја мишљења у писаној форми на адресу надлежног органа, Одељења за урбанизам, привреду и инспекцијске послове, Општинске управа општине Бела Црква, за време трајања јавног увида.

Ово одељење ће у року од 10 дана од дана истека рока из става 3. овог обавештења донети одлуку о томе да ли је за предложени пројекат потребна израда студије на животну средину, о чему ће благовремено обавестити јавност.

Одељење за урбанизам, привреду и инспекцијске послове
                      Општинске управе Општине Бела Црква